เพื่อไทย หนุน ค่าตรวจโควิด-19 ฟรี อัด รัฐทำงานพลาด ทำคนไทยติดเชื้อพุ่ง
นายนิยม ช่างพินิจ ส.ส.พิษณุโลก พรรคเพื่อไทย แนะ รัฐสนับสนุนค่าตรวจหาเชื้อฟรีอัดรัฐบาลทำงานผิดพลาด ส่งผลคนไทยเสี่ยงติดเชื้อ โควิด-19 พุ่งวันที่ 18 มี.ค. นายนิยม ช่างพินิจ ส.ส.พิษณุโลก พรรคเพื่อไทย เปิดเผยว่า สถานการณ์ไวรัสโควิด-19 ในประเทศไทย ยังคงน่าเป็นห่วง เพราะโอกาสแพร่กระจายของเชื้อสูงมาก ที่ผ่านมา รัฐบาลยังไม่เข้าใจถึงสาเหตุการแพร่กระจายของเชื้อที่แท้จริง รวมไปถึงแนวทางในการแก้ปัญหา การระบาดของเชื้อ รัฐบาลบริหารประเทศในภาวะวิกฤติผิดพลาด ส่งผลให้ไม่สามารถระงับยับยั้งการแพร่กระจายของเชื้อไวรัสโควิด-19 ได้โดยเฉพาะในช่วงแรกของการเดินทางเข้าประเทศไทยของกลุ่มเสี่ยง รัฐบาลให้ความสำคัญกับการเฝ้าระวังแรงงานไทย ที่เดินทางกลับจากต่างประเทศ แต่กลับปล่อยให้คนต่างชาติ โดยเฉพาะประเทศที่เป็นกลุ่มเสี่ยงชาวจีน หรือชาวเกาหลี เดินทางเข้าประเทศไทยโดยไม่ผ่านการคัดกรอง ถือว่า เป็นการทำงานที่สะเพร่ามาก ทั้งๆ ที่รัฐบาลต้องมีมาตรการชัดเจนในการคัดกรองคนที่เดินทางเข้าประเทศไทย ทุกช่องทางและควรที่จะต้องกักตัวเพื่อดูอาการเช่นเดียวกับคนไทยแต่รัฐไม่ทำส่งผลให้ประชาชนต้องตกอยู่ในภาวะเสี่ยง ที่มาจากการบริหารงานไม่เป็นของรัฐนายนิยม กล่าวด้วยว่า นอกจากนี้ค่าตรวจหาเชื้อไวรัสโควิด-19 มีราคาสูงมาก ในภาวะเศรษฐกิจเช่นนี้ ประชาชนประสบปัญหาเรื่องค่าครองชีพ ไม่มีเงินไปตรวจหาเชื้อ แม้รัฐจะอ้างว่า รักษาฟรี ประชาชนไม่กังวลเรื่องการรักษาแต่กังวลเรื่องค่าตรวจหาเชื้อไวรัส ดังนั้น คนที่เป็นกลุ่มเสี่ยงเขาก็ไม่ไปตรวจส่งผลให้เชื้อแพร่กระจายไปเร็วมาก กรณีที่เกิดขึ้นกับ นายกิตติ เป้าเปี่ยมทรัพย์ นายกองค์การบริหารส่วนจังหวัด ฉะเชิงเทรา ที่ติดเชื้อโควิด-19 แต่ไม่ออกอาการก็เดินทางไปสนามมวย ไปพบผู้สูงอายุ อาจจะเกิดการแพร่กระจายในคนจำนวนมากได้รัฐต้องเร่งแก้ไขในเรื่องการตรวจหาเชื้อโดยด่วน ดังนั้นรัฐต้องสนับสนุนงบประมาณเพื่อช่วยเหลือพี่น้องประชาชน ในการตรวจหาเชื้อโดยไม่เสียค่าใช้จ่ายซึ่งเป็นไปตามรัฐธรรมนูญและแสดงถึงการเอาใจใส่ประชาชน ดีกว่าให้พลเอกประยุทธ์ จันทร์โอชา นายกรัฐมนตรี มาพูดออกทีวีโดยหาสาระอะไรไม่ได้เลย นายนิยม กล่าว
นายนิยม ช่างพินิจ ส.ส.พิษณุโลก พรรคเพื่อไทย แนะ รัฐสนับสนุนค่าตรวจหาเชื้อฟรี อัดรัฐบาลทำงานผิดพลาด ส่งผลคนไทยเสี่ยงติดเชื้อ โควิด-19 พุ่ง
โควิด-19,ไวรัสโคโรนา,ไวรัสโคโรน่า,COVID-19,เพื่อไทย,นิยม ช่างพินิจ,ตรวจเชื้อโควิด-19ฟรี,ข่าวทั่วไป